Молотовљев коктел је почео да се примењује у освит Другог светског рата, прво у Шпанском грађанском рату, а потом у совјетско-финском зимском рату. У Зимском рату су совјетске трупе користиле касетне бомбе, за које је Молотов у радио-обраћању совјетској јавности тврдио да су пакети хране намењени изгладнелом финском становништву. Финска војска је у борби против совјетских тенкова користила ово оружје, које су прозвали „Молотовљев коктел“ уз образложење да „Молотов обезбеђује Финцима храну, а Финци Совјетима пиће“.